ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐԸ ՄՐՑՈՒԹԱՅԻՆ ԿԱՐԳՈՎ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ
 ՆԱԽԱԳԾԻ ԸՆԴՈՒՆՄԱՆ

 Համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի անհրաժեշտ է մրցութային կարգով վարձակալության իրավունքով օգտագործման տրամադրել համայնքային սեփականություն հանդիսացող հողամասերը:

 Կոտայքի մարզի Աբովյան համայնքի Աբովյան քաղաքում և Արամուս գյուղում գտնվող, համայնքային սեփականություն հանդիսացող, 07-002-0133-0170, 07-013-0138-0012, 07-013-0169-0023, 07-013-0137-0001, 07-013-0191-0014, 07-013-0249-0005, 07-013-0246-0002, 07-013-0170-0043 կադաստրային ծածկագրերով գյուղատնտեսական նպատակային նշանակության հողամասերը տրամադրվում են վարձակալության իրավունքով՝ գյուղատնտեսական գործունեություն իրականացնելու նպատակով։

 Հողերի տարեկան վարձավճարներից ստացված եկամուտը մուտքագրվում է համայնքի վարչական բյուջե, որը պետք է ծառայեցվի համայնքի հնգամյա զարգացման ծրագրի իրագործմանը։

 «Աբովյան համայնքի սեփականություն հանդիսացող հողամասերը մրցութային կարգով վարձակալության իրավունքով օգտագործման տրամադրելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 «Աբովյան համայնքի սեփականություն հանդիսացող հողամասերը մրցութային կարգով վարձակալության իրավունքով օգտագործման տրամադրելու մասին» որոշման նախագծի ընդունման կապակցությամբ Աբովյան համայնքի բյուջեի եկամուտներում և ծախսերում փոփոխություն չեն առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**